อนุพงษ์ เลื่อนขึ้นศาลคดีสลายการชุมนุม ตามอภิสิทธิ์-สุเทพ
อ้างติดภารกิจขอเลื่อนเข้าเบิกความคดีพัน คำกองทนายเชื่อ 30 ส.ค.นี้ อภิสิทธิ์-สุเทพ จะมา หลังที่ขอเลื่อนไปก่อนหน้า ศาลเห็นว่าสามารถทำคำสั่งได้แล้ววันนี้ (28 ส.ค.55) เวลา 9.00 น. ที่ห้องพิจารณาคดีที่ 909 ศาลอาญา รัชดา พล.อ.อนุพงษ์ เผ่าจินดา อดีตผู้บัญชาการทหารบก(ผบ.ทบ.) ไม่ได้เดินทางมาเบิกความในการไต่สวนการเสียชีวิตของนายพัน คำกอง คนขับแท็กซี่ ชาว จ.ยโสธร ซึ่งถูกยิงเสียชีวิตบริเวณถนนราชปรารภ ใกล้แอร์พอร์ตลิงค์ ที่เป็นจุดประจำการของทหาร เมื่อหลังเที่ยงคืนวันที่ 14 พ.ค.ต่อกับวันที่ 15 พ.ค.53 จากกรณีที่มีการยิงสกัดรถตู้ที่เข้ามาในพื้นที่ดังกล่าว ตามคำร้องขอต่อศาลของนายโชคชัย อ่างแก้ว ทนายความญาติผู้เสียชีวิต โดย พล.อ.อนุพงษ์ ได้ส่งหนังสือมายังศาลเพื่อขอเลื่อน ให้เหตุผลเนื่องจากติดภารกิจ จึงไม่สามารถมาเบิกความได้ รวมถึง พล.อ.คณิต สาพิทักษ์ อดีตแม่ทัพภาคที่ 1 ที่ขอเลื่อนโดยอ้างเหตุเนื่องจากไปดูงานต่างประเทศด้วยนายโชคชัย อ่างแก้ว ทนายความญาติผู้เสียชีวิต เปิดเผยกับผู้สื่อข่าวว่า ยังคงติดใจอยู่จากการขอเลื่อนดังกล่าว เนื่องจากพยานซึ่งขอหมายเรียกไปนั้นก็เพื่อต้องการได้ข้อเท็จจริงจากพยานแต่ละปาก ซึ่งถ้าพยานแต่ละปากมา ก็จะได้ทราบว่าเกี่ยวข้องกับเหตุการณ์อย่างไร แต่ศาลก็เห็นว่า การไต่สวนข้อเท็จจริงที่ผ่านมามีข้อมูลเพียงพอที่จะมีคำสั่งรับหรือไม่รับคดี (การเสียชีวิตจากเจ้าหน้าที่รัฐ) ได้แล้วทั้งนี้ ในวันที่ 30 ส.ค. จะมีพยานอีก 2 ปากที่จะมาเบิกความคือ โดยทนายความญาติผู้เสียชีวิต เห็นว่า มีแนวโน้มว่าทั้ง 2 คนจะมา เนื่องจากเมื่อวาน (27 ส.ค.) ทั้ง 2 คนได้ไปให้ปากคำกับกรมสอบสวนคดีพิเศษ คิดว่าน่าจะเตรียมพร้อมแล้ว เพราะเหตุผลที่ขอเลื่อนที่ผ่านมานั้นได้อ้างว่าเพื่อไปเตรียมเอกสาร
อ้างติดภารกิจขอเลื่อนเข้าเบิกความคดีพัน คำกองทนายเชื่อ 30 ส.ค.นี้ อภิสิทธิ์-สุเทพ จะมา หลังที่ขอเลื่อนไปก่อนหน้า ศาลเห็นว่าสามารถทำคำสั่งได้แล้ว วันนี้ (28 ส.ค.55) เวลา 9.00 น.
15 พฤษภาคม 2553,การสลายการชุมนุมเดือนเม.ย. - พ.ค. 53,พัน คำกอง,ราชปรารภ,อนุพงษ์ เผ่าจินดา,อภิสิทธิ์ เวชชาชีวะ,โชคชัย อ่างแก้ว,ไต่สวนการตาย